ACTA DE LA SESSIÓ ORDINÀRIA

CELEBRADA PEL PLE DE L'AJUNTAMENT

EL DIA 29 DE JULIOL DE 2021

Membres assistents:

Maria Ramon Salas

Miguel Fernàndez de Heredia Cañellas

Maria Sureda Matamalas

Josep Pol i Font

Antoni Asensio Campoy

Maria Romero Matas

Marta Neus Lopez Cortes

Maria Antònia Castell Polo

Carlos Quesada Casas

Bárbara Calvo Alomar

Joan Ferra Terrassa

Juan José Garrofe Marimón

Antonio Bordoy Fernández

A la Vila d'Esporles, Comunitat Autònoma de les Illes Balears, essent les devuit hores de dia 29 de juliol de 2021, es reuneix de forma telemàtica en primera convocatòria, el Ple de la Corporació sota la presidència de la Sra. batllessa, Maria Ramon Salas, i amb l’assistència dels senyors regidors que es relacionen a l’encapçalament, amb l’objecte de celebrar sessió ordinària i en ella tractar els assumptes inclosos a l’ordre del dia, el qual fou degudament notificat. Assisteix com a secretària la Sra. Francisca Maimó Molina

**1.- ACTA ANTERIOR.-** La Sra. presidenta pregunta si qualque membre de la Corporació ha de fer qualque observació a l’acta de la sessió ordinària de dia 27 de maig de 2021.

No es presenta cap observació, i sotmesa a votació es aprovada per unanimitat.

**2.- EXPEDIENT 677/2021.- APROVACIÓ RENOVACIÓ CONVENI CONSUM A CA TEVA.-** La batlessa, Sra. Maria Ramon Salas, dóna lectura a la següent:

PROPOSTA DE BATLIA

Donada la voluntat d'aquest Ajuntament de subscriure el conveni que s'adjunta amb la Conselleria de Salut i Consum amb l’objecte de definir el marc de col·laboració entre la Conselleria de Salut i Consum i l’Ajuntament d’Esporles , amb la finalitat de coordinar l’organització d’actes divulgatius en matèria de consum i defensa dels consumidors i usuaris en el municipi d’Esporles, i de facilitar la presentació de reclamacions de les persones consumidores i usuàries del municipi a les dependències municipals.

Realitzada la tramitació legalment establerta, es proposa al Ple de la Corporació l'adopció del següent,

ACORD

PRIMER. Aprovar el text definitiu del Conveni el qual es el següent:

**CONVENI DE COL·LABORACIÓ ENTRE LA CONSELLERIA DE SALUT I CONSUM I**

**L’AJUNTAMENT DE EN MATÈRIA DE CONSUM, PROGRAMA**

**«CONSUM A CA TEVA»**

**Parts**

Patricia Gómez Picard, consellera de Salut i Consum en virtut del Decret 10/2019, de 2 de juliol, de la presidenta de las Illes Balears, en nom i representació de la Comunitat Autònoma, en exercici de les facultats que li confereixen els articles 11c) i 80.4 de la Llei 3/2003, de 26 de març, de règim jurídic de l’Administració de la Comunitat Autònoma de les Illes Balears, i la Llei 7/2014, de 23 de juliol, de protecció de les persones consumidores i usuàries de les Illes Balears.

, batle/batlessa de l’Ajuntament de

(d’ara endavant l’Ajuntament) en virtut de

exercici de les facultats que li confereixen l’article 21 de la Llei 7/1985, de 2 d’abril, reguladora de les bases del règim local, modificada per la Llei 27/2013, de 27 de desembre, de racionalització i sostenibilitat de l’Administració local.

**Antecedents**

1. L’article 51 de la Constitució espanyola disposa que els poders públics han de garantir la defensa dels consumidors i usuaris i protegir-ne els interessos econòmics legítims mitjançant procediments eficaços. La Direcció General de Consum de la Conselleria de Salut i Consum ha d’acomplir el mandat constitucional, en especial quan els interessos econòmics legítims del consumidors i usuaris es veuen afectats amb caràcter general. Aquest mandat connecta amb la funció que l’Administració pública té encomanada constitucionalment a l’article 103 de servir amb objectivitat els interessos generals.

2. D’altra banda, l’article 30.47 de la Llei orgànica 1/2007, de 28 de febrer, de reforma de l’Estatut d’autonomia de les Illes Balears, estableix que la comunitat autònoma té la competència exclusiva en matèria de defensa dels consumidors i usuaris, en el marc de les bases i l’ordenació de l’activitat econòmica general i en el marc de les bases i la coordinació general de la sanitat. També té competència exclusiva en la regulació i el foment de les associacions de consumidors i usuaris i en la regulació dels procediments de mediació.

3. La Direcció General de Consum de la Conselleria de Salut i Consum exerceix competències, entre d’altres, en matèria de defensa dels drets de les persones consumidores i usuàries; informació i atenció a les persones consumidores i usuàries; tramitació i mediació de les reclamacions i denúncies de consum, i resolució de les controvèrsies a través de l’arbitratge de consum.

4. A més, l’article 91 de la Llei 7/2014, de 23 de juliol, de protecció de les persones consumidores i usuàries de les Illes Balears, estableix que el Govern de les Illes Balears dirigeix la política de defensa dels consumidors, exerceix la potestat reglamentària en la matèria i ha de promoure la col·laboració entre les administracions en la consecució dels objectius que fixa la Llei esmentada.

Així mateix, l’apartat 2 de l’article esmentat estableix que a l’efecte de coordinar l’actuació de les diverses administracions públiques, s’hi poden establir acords que permetin rendibilitzar els recursos humans i materials.

5. L’article 94 de la Llei 7/2014 de protecció de les persones consumidores i usuàries de les Illes Balears regula la col·laboració interadministrativa, en especial de l’Administració autonòmica de consum amb els municipis.

6. L’article 55 de la Llei 7/1985, de 2 d’abril, reguladora de les bases del règim local, relatiu a les relacions interadministratives, estableix que, per a la coordinació i eficàcia administrativa efectives, l’Administració General de l’Estat, així com les administracions autonòmica i local, d’acord amb el principi de lleialtat institucional, en les seves relacions recíproques, han de prestar en el seu àmbit la cooperació i assistència actives que les altres administracions puguin necessitar per al compliment eficaç de les seves tasques. D’altra banda, l’article 57 de la Llei 7/1985 regula la cooperació econòmica, tècnica i administrativa entre l’Administració local i les administracions de l’Estat i de les comunitats autònomes en assumptes d’interès comú, que s’ha de dur a terme amb caràcter voluntari, i poden tenir lloc mitjançant els convenis administratius que se subscriguin.

7. En el mateix sentit es recull a l’article 141.1.d) de la Llei 40/2015, d’1 d’octubre, de règim jurídic del sector públic, que estableix que les administracions públiques han de prestar, en l’àmbit propi, l’assistència que les altres administracions puguin sol·licitar per a l’exercici eficaç de les seves competències.

8. L’article 25 de la Llei 7/1985, de 2 d’abril, de bases del règim local, atribueix als ajuntaments la facultat de promoure les actuacions adequades per satisfer les necessitats de la comunitat veïnal, i l’article 29.2.v) de la Llei 20/2006 municipal i de règim local de les Illes Balears disposa que els municipis de les Illes Balears tenen en tot cas competències pròpies en matèria de regulació i gestió dels sistemes d’arbitratge de consum, informació i educació de les persones consumidores.

9. En aquest marc de col·laboració, la Conselleria de Salut i Consum i l’Ajuntament, tenen la voluntat d’unir esforços per establir una via de col·laboració àgil i eficaç en benefici dels consumidors i usuaris, mitjançant l’organització d’actes divulgatius en matèria de consum i defensa dels consumidors i usuaris. Per això, les dues parts acorden subscriure aquest conveni, el qual té naturalesa administrativa i es regula pel que disposen la Llei 40/2015, d’1 d’octubre, de règim jurídic del sector públic, i l’article 78 de la Llei 3/2003, de 26 de març, de règim jurídic de l’Administració de la Comunitat Autònoma de les Illes Balears.

Ambdues parts ens reconeixem mútuament la capacitat legal necessària per formalitzar aquest conveni, d’acord amb les següents

**Clàusules**

**Primera**

**Objecte del conveni**

Aquest conveni té per objecte definir el marc de col·laboració entre la Conselleria de Salut i Consum i l’Ajuntament de , amb la finalitat de coordinar l’organització d’actes divulgatius en matèria de consum i defensa dels consumidors i usuaris en el municipi de , i de facilitar la presentació de reclamacions de les persones consumidores i usuàries del municipi a les dependències municipals.

**Segona**

**Compromisos específics**

a) L’Ajuntament ha de col·laborar amb la Conselleria de Salut i Consum en la recepció de reclamacions de consum que presentin a les dependències municipals els seus residents, i les ha de traslladar a la Direcció General de Consum al més aviat possible. La Direcció General, una vegada que rebi les reclamacions, les ha de tramitar per ordre rigorós d’entrada en el Registre.

b) L’Ajuntament es compromet a facilitar la infraestructura necessària per realitzar els actes divulgatius d’informació i formació, com ara els locals adequats per a la formació i divulgació presencial i per videoconferència, i convocar-hi els residents amb antelació suficient quan organitzi actes divulgatius en el seu municipi.

c) La Direcció General de Consum de la Conselleria de Salut i Consum es compromet a posar a disposició de l’Ajuntament els monitors i conferenciants especialistes en temes de consum i defensa dels consumidors que necessiti, tot tenint en compte les disponibilitats de la Direcció General. Per això, ambdues parts han d’elaborar de manera conjunta un calendari d’actes per dur a terme en el municipi de , que permeti aprofundir en les qüestions més rellevants per als consumidors.

**Tercera**

**Obligacions econòmiques**

Aquest conveni no suposa cap compromís de despesa per a les parts, les quals han de dur a terme els compromisos amb el recursos materials i personals de què disposen.

**Quarta**

**Extinció del Conveni**

Són causes d’extinció del conveni:

a) El transcurs del termini de vigència del conveni sense que se n’hagi acordat la pròrroga.

b) L’acord mutu de les parts.

c) L’incompliment dels compromisos assumits per les parts.

d) La impossibilitat sobrevinguda, legal o material, de poder dur a terme l’objecte del conveni sempre que no sigui imputable a qualsevol de les parts del conveni.

e) Per decisió judicial declaratòria de la nul·litat del conveni.

**Cinquena**

**Comissió de seguiment**

Es preveu l’existència d’una comissió de seguiment amb representació d’ambdues parts, formada per dos representants de la Conselleria de Salut i Consum i dos representants de l’Ajuntament, que s’han de reunir, si és necessari, amb l’objectiu de fer el seguiment i resoldre els possibles dubtes i controvèrsies.

**Sisena**

**Vigència**

Aquest conveni entra en vigor el dia que se signi i tindrà una durada de quatre anys. No obstant això, les parts poden acordar-ne expressament la pròrroga, de conformitat amb el que estableix l’article 49.h) de la Llei 40/2015, d’1 d’octubre, de règim jurídic del sector públic, fins a quatre anys més.

**Setena**

**Naturalesa i règim jurídic**

Aquest conveni de col·laboració té naturalesa administrativa i es regula pel que disposen amb caràcter bàsic la Llei 40/2015, d’1 d’octubre, de règim jurídic del sector públic, i l’article 78 de la Llei 3/2003, de 26 de març, de règim jurídic de l’Administració de la Comunitat Autònoma de les Illes Balears.

Com a mostra de conformitat, signam aquest conveni.

Palma en la data de la signatura electrònica

Per la Conselleria de Salut i Consum Per l’Ajuntament de

SEGON. Notificar l’acord a la Conselleria de Salut i Consum a l'efecte de que es ferm el Conveni a dalt referenciat.

Sotmesa a votació la proposta fou aprovada per unanimitat dels assistents.

**3.- EXPEDIENT 603/2021- APROVACIÓ PLA QUALITAT CENTRE DE FORMACIÓ.-** La batlessa, Sra. Maria Ramon Salas, dóna lectura a la següent:

PROPOSTA DE BATLIA

Dia 1 abril del 2019 es va publicar, en el BOE núm. 78, l'Ordre TMS/369/2019, de 28 de març, per la qual es regula el Registre Estatal d'Entitats de Formació del sistema de formació professional per a l'ocupació en l'àmbit laboral.

Arran d'aquesta normativa, el director general d'Ocupació i Economia va dictar una instrucció relativa als processos d'acreditació i inscripció. Aquests processos es varen recollir en una nova Guia i es varen modificar els formularis de sol·licituds i les declaracions.

Les principals novetats varen ser:

- Amb la sol·licitud d'acreditació s'ha d'adjuntar el projecte formatiu de cada certificat de professionalitat d'acord amb el model establert per l'Ordre.

- Juntament amb el projecte formatiu, s'ha de presentar un certificat de qualitat vigent, expedit per un organisme oficial, referit a l'activitat de formació i que correspongui amb l'adreça del centre.

- En els casos de contractes, convenis o acords d'arrendaments o cessions, la disponibilitat estable del centre s'ha d'acreditar amb una vigència mínima de dos anys, preferentment prorrogables.

- S'inclou el procediment per modificar les acreditacions d'entitats acreditades en modalitat de formació en línia a fi d'incloure nous centres de sessions presencials.

Els nous requeriments i processos són aplicables a totes les sol·licituds i declaracions presentades a partir de dia 2 d'abril de 2019.

Per adequar les acreditacions i inscripcions realitzades abans de dia 2 d'abril de 2019, les entitats de formació tenen un període d'adaptació de 24 mesos comptadors des de l'entrada en vigor de la nova normativa.

Per tal de complir amb les noves instruccions estatals i del SOIB, es va contractar una empresa per redactar, conjuntament amb el personal del Centre Formació Esporles, el Pla de Qualitat del mateix.

Degut a l’actual situació de crisi sanitària per la COVID-19, els terminis d’execució s’han demorat, i una vegada resolts els diferents problemes, com temes pressupostaris, es va contractar a AENOR, com a empresa acreditada per certificar i aprovar el nostre Pla de Qualitat segons la norma ISO 9001:2015.

Passades les primeres revisions inicials per AENOR, ens passaren informes amb observacions i no conformitats, ara com:

- Manca d’una OCA de baixa tensió als espais a acreditar,

- Crear un protocol de comunicació interna i externa

- Crear i passar qüestionaris de qualitat i valoració a tota persona usuària dels serveis del centre,

Així com la obligatorietat de comunicar a les parts interessades el Pla de Qualitat, qui l’haurà d’aprovar.

Una vegada resoltes les observacions i no conformitats, es proposa al Ple l'adopció del següent

ACORD

PRIMER: Aprovar el PLA DE QUALITAT DEL CENTRE DE FORMACIÓ D’ESPORLES.

El Sr. Bordoy demana si aquest Pla de Qualitat únicament servirà pels cursos vigents o si també podrà servir per cursos futurs.

La Sra. Ramon li comenta que aquest Pla és un protocol d’actuació d’aplicació a tots els cursos de formació vigents i atès que és revisable anualment és podran incloure nous cursos en el futur.

Sotmesa a votació la proposta fou aprovada per unanimitat dels assistents

**4.- EXPEDIENT 715/2021.- APROVACIÓ CONVENI AMB L’OFICINA DE PREVENCIÓ I LLUITA CONTRA LA CORRUPCIÓ A LES ILLES BALEARS.-** La batlessa, Sra. Maria Ramon Salas, dóna lectura a la següent:

PROPOSTA DE BATLIA

Donada la voluntat d'aquest Ajuntament de subscriure el conveni que s'adjunta i la finalitat del qual és:

|  |
| --- |
| Establir el mecanisme de presentació de les obligacions establertes als articles 75.7 i la D.A. quinzena de la Llei 7/1985, reguladora de bases del règim local i L’Ajuntament d’Esporles establirà com a registre per a les declaracions patrimonials i de béns, interessos i activitats, així com per a les presentacions de les declaracions anuals de renda i patrimoni, el registre existent a l’Oficina de Prevenció i Lluita contra la Corrupció a les Illes Balears, que està disponible a la seva seu electrònica. |

A subscriure amb:

|  |
| --- |
| L’OFICINA DE PREVENCIÓ I LLUITA CONTRA LA CORRUPCIÓ A LES ILLES BALEARS |

Realitzada la tramitació legalment establerta, es proposa al Ple de la Corporació l'adopció del següent,

ACORD

PRIMER. Aprovar el text definitiu del Conveni descrit en els antecedents i que es el següent:

**CONVENI ENTRE L’OFICINA DE PREVENCIÓ I LLUITA CONTRA LA CORRUPCIÓ A LES ILLES BALEARS I L’AJUNTAMENT D’ESPORLES PER TAL D’ESTABLIR L’ÚS DEL REGISTRE DE BENS PATRIMONIALS DE L’OAIB PER PART DE L’AJUNTAMENT**

Palma, \_\_\_\_ de \_\_\_\_\_\_\_\_\_\_\_\_\_ de 2020

**REUNITS**

D’una banda, el Sr. Jaume Far Jiménez, director de l’Oficina de Prevenció i Lluita contra la Corrupció a les Illes Balears (en endavant, l’Oficina), que intervé en el seu nom en virtut del nomenament efectuat mitjançant Resolució del president del Parlament de les Illes Balears de 10 de gener de 2018 (Butlletí Oficial de les Illes Balears de 2018.01.12), d’acord amb l’article 5 de la Llei 16/2016, de 9 de desembre, de creació de l’Oficina de Prevenció i Lluita contra la Corrupció a les Illes Balears.

D’altra banda, el Sr. Maria Ramon Salas, batlessa de l’Ajuntament d’Esporles, que intervé en el seu nom en virtut de nomenament realitzat per Ple de l’Ajuntament en sessió de data 15 de juny de 2019 i en compliment de l’acord adoptat pel Ple en sessió del dia \_\_\_\_\_\_\_\_\_\_ pel qual s’autoritzà el conveni.

**EXPOSEN**

I. Que l’Oficina de Prevenció i Lluita contra la Corrupció a les Illes Balears, creada per la Llei 16/2016, de 9 de desembre, es configura com una entitat que depèn orgànicament del Parlament de les Illes Balears i exerceix les seves funcions amb plena independència.

Que l’Oficina té funcions relacionades amb l’ètica pública, la integritat i la prevenció, així com la investigació i la lluita contra la corrupció.

Que, concretament, en el marc de les funcions relacionades amb la integritat, l’article 5.b 1er. estableix que l’Oficina té les funcions de gestionar el Registre de declaracions patrimonials i d’activitats en els termes que regula la seva llei de creació. A aquest efecte, l’Oficina és l’encarregada de requerir a les persones de les quals s’hagi disposat el nomenament o el cessament en un càrrec públic, que compleixin les obligacions previstes en la llei; també és la responsable de la custòdia, la seguretat i la indemnitat de les dades i els documents que figurin en aquest registre, a més de la publicació de la informació d’acord amb aquesta llei, la normativa que regula la publicitat activa i la protecció de dades.

Que la Llei 16/2016 de creació de l'Oficina, estableix en l'article 2 el seu àmbit subjectiu d'actuació, incloent en el seu apartat 1 que la Llei és aplicable als municipis i altres ens de l’Administració local de les Illes Balears, i també els ens que en depenen o s’hi vinculen, inclosos mancomunitats i consorcis.

Que la mateixa norma, en el seu article 23, obliga als càrrecs públics inclosos en el seu àmbit d’actuació a formular una declaració patrimonial que abasti la totalitat dels seus béns, drets, obligacions i activitats, i que ha de quedar sota la responsabilitat de l’Oficina de Prevenció i Lluita contra la Corrupció a les Illes Balears, a la qual correspon, també, donar-hi publicitat a través de la pàgina web institucional. I l´article 25 obliga anualment a l'aportació de la declaració tributària corresponent a l’impost sobre la renda de les persones físiques i a l’impost sobre el patrimoni que hagin tingut l’obligació de presentar a l’Administració tributària. També poden aportar la declaració voluntària del cònjuge, de la parella estable o de la persona amb qui convisquin en anàloga relació d’afectivitat, referida a aquests tributs.

Que l’article 24 del Reglament de Funcionament i Règim Intern de l’Oficina de Prevenció i Lluita contra la Corrupció, aprovat per la Comissió d’Assumptes Institucionals y Generals en sessió ordinària de 21-11-2018 (BOIB de 13-12-2018), exigeix que les declaracions patrimonials i d’activitats s’han de presentar per mitjans electrònics a través d’Internet a la seu electrònica de l’Oficina, emplenant el formulari creat a aquest efecte.

Que mitjançant Resolució d'1 d'abril de 2019 de l'Oficina de Prevenció i Lluita contra la Corrupció (BOIB 4-4-2019), s'han aprovat els models de les declaracions patrimonials, de béns, drets, interessos i activitats, a què es refereix la Llei 16/2016, de 9 de desembre, que es tramitaran electrònicament davant l'Oficina a través del formulari disponible a la seva seu electrònica.

II. De conformitat amb l'article 75.7 Llei 7/85, de 2 d'abril, de Bases del Règim Local es troben inscrites en els registres d'interessos de l'Ajuntament les declaracions sobre causes de possible incompatibilitat i sobre qualsevol activitat que els proporcioni o pugui proporcionar ingressos econòmics (Registre d'Activitats) així com la declaració dels seus béns patrimonials (Registre de béns patrimonials):

*«* ***7.*** *Els representants locals, així como els membres no electes de la Junta de Govern Local, formularan declaració sobre causes de possible incompatibilitat i sobre qualsevol activitat que els proporcioni o pugui proporcionar ingressos econòmics.*

*Formularan així mateix declaració dels seus benes patrimonials i de la participació en societats de tot tipus, amb informació de les societats per elles participades i de les liquidacions dels imposts sobre la Renda, Patrimoni i, en el seu cas, Societats.*

*...*

*Les declaracions anuals de bens i activitats seran publicades amb caràcter anual, i en tot cas en el moment de la finalització del mandat, en els termes que fixi l’Estatut municipal. »*

*Que la disposició addicional quinzena de la mateixa llei 7/1985* estableix que el règim previst a l’article 75.7 de la Llei 7/1985 serà d’aplicació al personal directiu local i als funcionaris de les Corporacions Locals amb habilitació de caràcter estatal que, conforme a l’establert a l’article 5.2 de la Disposició Addicional Segona de la Llei 7/2007, de 12 d’abril, de l’Estatut Bàsic de l’Empleat Públic, desenvolupin llocs de treball que hagin estat coberts mitjançant la lliure designació en atenció al caràcter directiu de les seves funcions o a l’especial responsabilitat que assumeixen.

III.- Que ambdós ens públics són coincidents en quant a la seva funció de publicitat i transparència de les declaracions patrimonials i de bens i de les declaracions de renda i patrimoni dels càrrecs públics.

IV.- Que amb l’esperit de col·laboració que ha de presidir la relació entre les diferents administracions públiques i perseguint els principis d’eficàcia i eficiència que ha de caracteritzar la tasca dels poders públics, la col·laboració entre ens públics amb funcions paral·leles ha de permetre la simplificació de les tasques a dur a terme pels càrrecs públics obligats a la presentació de les declaracions i models abans esmentats, evitant així la duplicitat a que estan sotmesos.

V. Que, en aquest marc normatiu, ambdues institucions manifesten el seu interès en establir un canal únic de presentació de les declaracions patrimonials i de béns, interessos i activitats que ha de coadjuvar a millorar l’eficàcia en el compliment dels objectius respectius, l’eficiència en la utilització dels recursos públics i, en suma, millorar el servei efectiu que ambdues institucions presten.

En virtut del que s’ha exposat, les parts acorden subscriure aquest conveni de conformitat amb les següents:

**CLAUSULES**

**Primera. Objecte del conveni**

L’objecte d’aquest conveni és establir el mecanisme de presentació de les obligacions establertes als articles 75.7 i la D.A. quinzena de la Llei 7/1985, reguladora de bases del règim local.

**Segona. Substitució de registres**

L’Ajuntament d’Esporles establirà com a registre per a les declaracions patrimonials i de béns, interessos i activitats, així com per a les presentacions de les declaracions anuals de renda i patrimoni, el registre existent a l’Oficina de Prevenció i Lluita contra la Corrupció a les Illes Balears, que està disponible a la seva seu electrònica.

**Tercera. Obligacions de l’Ajuntament**

L’Ajuntament d’Esporles adaptarà el seu Reglament orgànic del Ple per tal de recollir que les obligacions respecte de les declaracions patrimonials i de béns, interessos i activitats s’han de presentar al registre de l’OAIB d’acord amb els models del formulari disponible a la seva seu electrònica.

**Quarta. Obligacions de l’OAIB**

L’Oficina de prevenció i Lluita contra la Corrupció a les Illes Balears permetrà l’accés al seu registre per tal de que l’Ajuntament pugui consultar i descarregar la documentació presentada pels seus càrrecs públics.

Així mateix, l’OAIB queda obligada a l’anonimització de les dades per a la seva publicació al Portal de Transparència propi, i a facilitar a l’Ajuntament una adreça web per tal de que aquest pugui enllaçar les declaracions dels seus càrrecs públics amb el portal de l’OAIB.

**Cinquena. Comissió de seguiment**

Per a la supervisió, el seguiment i el control d’aquest conveni, i la resolució dels dubtes que puguin sorgir en la seva interpretació i per tal de vetllar pel compliment normatiu i fer el seguiment de les incidències que puguin sorgir al llarg de la seva vigència, es crea una comissió de seguiment composta per 4 persones, dues de l’OAIB i dues de l’Ajuntament d’Esporles entre les quals hi figurarà la persona que ocupi el lloc de secretari/ària general del Ple o la que legalment la substitueixi.

**Sisena. Aspectes econòmics**

L’aplicació i execució d’aquest conveni, que inclou tots els actes materials i jurídics que es puguin dictar en la seva execució i el seu desenvolupament, no podran implicar obligacions econòmiques per cap de les parts i ambdues institucions han d’atendre les obligacions derivades del conveni amb els seus mitjans personals i materials.

**Setena. Confidencialitat de la informació**

De manera general, cada una de les parts es compromet a no difondre, sota cap concepte, les informacions pertanyents a l’altra part a les quals hagi pogut tenir accés en execució d’aquest Conveni.

Les parts signants hauran d’aplicar les mesures de seguretat adients per al manteniment de la confidencialitat de la informació que siguin aplicables segons les previsions de la legislació vigent en cada moment.

Ambdues parts es comprometen a que tot el personal que participi en l’execució d’aquest Conveni conegui i compleixi el compromís de confidencialitat regulat per aquesta clàusula.

**Vuitena. Eficàcia temporal i vigència del conveni**

Aquest Conveni produeix efectes des de la seva signatura i té una vigència de quatre anys, amb possibilitat de pròrroga, per un període de fins a quatre anys addicionals, si així ho acorden de forma expressa les parts signants del conveni.

Qualsevol de les parts pot denunciar el conveni en qualsevol moment un cop transcorregut el primer any de vigència, mitjançant escrit adreçat a l’altra part.

**Novena. Normativa aplicable i jurisdicció**

Aquest conveni es regeix per les seves clàusules, per la interpretació que d’aquestes clàusules faci la Comissió Mixta de Seguiment i Control i per la normativa general que sigui d’aplicació.

Les controvèrsies que puguin sorgir sobre la interpretació i el compliment d’aquest conveni marc han de ser resoltes, en primera instancia, en la Comissió Mixta de Seguiment i Control prevista en la clàusula cinquena d’aquest conveni. A falta d’acord en aquesta Comissió, les possibles controvèrsies seran de coneixement i competència dels òrgans jurisdiccionals de l’ordre jurisdiccional contenciós administratiu, d’acord amb el que estableix la Llei 29/1998, de 13 de juliol, reguladora de la jurisdicció contenciosa administrativa.

**Desena. Publicitat i transparència**

Ambdues parts es comprometen a donar difusió a aquest conveni, mitjançant la publicació, si escau en els diaris oficials corresponents, i en les seves seus electròniques i pagines web.

En prova de conformitat, els representants d’ambdues parts signen aquest conveni, per duplicat, en el lloc i la data de l’encapçalament.

|  |  |
| --- | --- |
| Jaume Far Jiménez  Director de l’Oficina de prevenció i lluita  contra la corrupció a les  Illes Balears | Maria Ramon Salas  Batle de l’Ajuntament d’Esporles  Assistit pel secretari  \_\_\_\_\_\_\_\_\_\_\_\_\_\_\_\_\_\_\_\_ |

SEGON. Notificar a l’Oficina de Prevenció i Lluita contra la Corrupció de les Illes Balears a l'efecte de que es ferm el Conveni a dalt referenciat.

Sotmesa a votació la proposta fou aprovada per unanimitat dels assistents

**5.- EXPEDIENT 716/2021.- APROVACIÓ CONVENI AMB L’AJUNTAMENT DE BANYALBUFAR EN MATÈRIA DEL SERVEI DE POLICIA TUTOR.-** La batlessa, Sra. Maria Ramon Salas, dóna lectura a la següent:

PROPOSTA DE BATLIA

Donada la voluntat d'aquest Ajuntament de subscriure el conveni que s'adjunta i la finalitat del qual és:

|  |
| --- |
| La millora de la coordinació, el traspàs d’informació i la realització d’accions preventives conjuntes dels diferents serveis de policia tutor de cada ajuntament participant |

A subscriure amb:

|  |
| --- |
| Ajuntament de Banyalbufar |

Realitzada la tramitació legalment establerta, es proposa al Ple de la Corporació l'adopció del següent,

ACORD

PRIMER. Aprovar el text definitiu del Conveni descrit en els antecedents i que es el següent:

**CONVENI DE COL·LABORACIÓ ENTRE L’AJUNTAMENT D’ESPORLES I L’AJUNTAMENT DE BANYALBUFAR PER A LA MILLORA DE LA COORDINACIÓ, EL TRASPÀS D’INFORMACIÓ I LA REALITZACIÓ D’ACCIONS PREVENTIVES CONJUNTES DELS DIFERENTS SERVEIS DE POLICIA TUTOR DE CADA AJUNTAMENT PARTICIPANT**

**Parts**

Sr/a. Maria Ramon Salas, batle/ssa president/a de l’Ajuntament d’Esporles, nomenat/da en la sessió plenària de 15 de juny de 2019, en nom i representació d’aquest Ajuntament, en virtut del que disposen els apartats *b* i *s* de l’article 21 de la Llei 7/1985, de 2 d’abril, reguladora de les bases del règim local, i l’article 21 de la Llei 20/2006, de 15 de desembre, municipal i de règim local de les Illes Balears, d’atribucions del batle en matèria de convenis.

Sr/a. Mateu Ferrà Bestard, batle/ssa president/a de l’Ajuntament de Banyalbufar, nomenat/da en la sessió plenària de 15 de juny de 2019, en nom i representació d’aquest Ajuntament, en virtut del que disposen els apartats *b* i *s* de l’article 21 de la Llei 7/1985, de 2 d’abril, reguladora de les bases del règim local, i l’article 21 de la Llei 20/2006, de 15 de desembre, municipal i de règim local de les Illes Balears, d’atribucions del batle en matèria de convenis.

**Antecedents**

1. L’actuació dels policies tutors en relació amb el tractament de persones menors d’edat s’ha d’ajustar a la Constitució de 1978, als tractats internacionals ratificats per Espanya i a la resta d’ordenament jurídic aplicable, especialment al que disposen la Llei orgànica 1/1996, de 15 de gener, sobre protecció jurídica del menor; la Llei orgànica 5/2000, de 12 de gener, reguladora de la responsabilitat penal dels menors (LORPM), i el Reial decret 1774/2004, de 30 de juliol, pel qual s’aprova el Reglament de la LORPM. Igualment es tendrà en compte la normativa autonòmica aplicable en els casos de menors d’edat.
2. En relació amb la normativa autonòmica, l’article 75 de la Llei 9/2019, de 19 de febrer, de l’atenció i dels drets de la infància i l’adolescència de les Illes Balears, indica les competències dels ajuntaments com a administracions més properes als ciutadans i, en especial, en l’atenció als menors d’edat, per així garantir-ne el benestar i per exercir accions eficaces de caire preventiu, entre d’altres.
3. La consellera d’Hisenda i Administracions Públiques va dictar resolució per la qual es va aprovar el nou Programa Policia Tutor de les Illes Balears, resolució publicada al BOIB núm. 70 de 8 de juny de 2017. Entre els anys 2011 i 2013 els ajuntaments de Esporles i Banyalbufar es varen adherir al Programa de Policia Tutor que ja impulsava el Govern de les Illes Balears.
4. Els articles 25.2 de la Llei 7/1985, de 2 d’abril, de bases de règim local, i 29.2 de la Llei 20/2006, de 15 de desembre, municipal i de règim local de les Illes Balears, preveuen que per a la gestió dels seus interessos els municipis han d’exercir, entre d’altres, les competències de Policia Local i d’ordenació del trànsit de vehicles i persones en les vies urbanes de la seva competència.
5. L’article 31 de la Llei 20/2006, de 15 de desembre, municipal i de règim local de les Illes Balears, abans esmentada, pel que fa als convenis intermunicipals.
6. En l’àmbit educatiu, molts de menors d’edat cursen estudis en municipis diferents dels de residència, com és el cas dels municipis signants d’aquest conveni. En l’àmbit de l’oci i de les festes locals, en ocasions es produeixen fets il·lícits comesos per menors o, en altres casos, situacions de necessitat o assistència, fets que necessiten el suport de la policia local del municipi de residència del menor d’edat.

Totes les parts ens reconeixem mútuament la capacitat legal necessària per formalitzar aquest conveni, d’acord amb les següents

**Clàusules**

*Objecte del conveni*

Aquest conveni té per objecte unificar els criteris d’actuació i la coordinació en les actuacions dels policies tutors de Esporles i Banyalbufar, fent ús dels mateixos protocols d’actuació policial en relació amb els menors d’edat, tant en l’àmbit de la protecció de menors com en el de reforma.

En segon lloc, té per objecte la col·laboració i el traspàs d’informació puntual entre els policies tutors d’ambdós ajuntaments en casos de menors d’edat que presentin algun tipus de problemàtica o risc social, per assistència o per infracció comesa en municipis diferents al de residència, ja sigui en l’àmbit educatiu o en el de medi obert, sempre mantenen el principi d’interès superior del menor establert en la Llei Orgànica 1/1996, de 15 de gener, de Protecció Jurídica del Menor i la Llei Orgànica 3/2018, de 5 de desembre, de Protecció de dades de personals i garantia dels drets digitals.

En tercer lloc i darrer, té per objecte la col·laboració entre els policies tutors dels dos ajuntaments interessats per a la realització de forma conjunta d’activitats d’educació viària, de xerrades preventives, o d’altres accions d’aquesta mateixa naturalesa que precisin la unió de recursos humans i materials de diferents ajuntaments per tal de poder-les dur a terme.

1. *Actuacions*
2. Organitzar reunions de coordinació dels policies tutors de Esporles i Banyalbufar de manera trimestral al llarg del curs escolar, i segons necessitat, per tal de tractar problemàtiques comunes i traspassar informació que no vulneri cap dels drets dels menors ni de les seves famílies segons la normativa vigent. Aquestes reunions també es podran celebrar en els propis centres docents que comptin amb alumnes dels municipis signants del present protocol per tal de recollir informació que sigui d’interès pel servei de policia tutor. A part de coordinar-se els agents que treballen amb menors i de traspassar-se informació, aquestes reunions es faran amb l’objectiu d’elaborar protocols d’actuació, fer encàrrecs de gestions entre policies tutors, etc. És convenient informar dels temes tractats el Servei de Coordinació de Policies Tutors de l’Institut de Seguretat Pública de les Illes Balears, sempre que aquests temes siguin d’interès per a aquest departament.
3. Col·laboració dels policies tutors d'ambdós ajuntaments en accions conjuntes de caire preventiu o formatiu com és l’educació viària o les xerrades preventives dirigides a alumnes o a pares i mares amb menors al seu càrrec. També es poden estendre aquestes accions a col·lectius vulnerables com són la gent gran, entre altres.
4. Fer possible la participació i la col·laboració puntual i extraordinària d’altres àrees municipals que treballen amb menors d’edat, com són els serveis socials, els serveis de joventut, etc., i també d’altres departaments d’administracions diferents de la municipal, en les reunions de coordinació i en el traspàs d’informació.
5. Establir com a punts principals de l’ordre del dia de les reunions de coordinació els casos d’absentisme en qualsevol de les seves modalitats, la possible conflictivitat en centres docents, la realització d’activitats preventives o educatives conjuntes i els fets succeïts en el medi obert — com per exemple en l’àmbit de l’oci—, sempre que es tracti de menors que cursin estudis en municipis diferents del de residència.
6. Promoure la col·laboració entre els policies tutors d'ambdós ajuntaments per casos puntuals de menors en situació de risc social o per infraccions, la qual anirà encaminada a la millora de la protecció del menor, com també en la col·laboració per a la resolució de fets delictius o de caire administratiu en què es pugui veure involucrat el menor resident a un municipi diferent del que s’ha comès el fet il·lícit o es trobi en situació de risc. El tractament de la informació rebuda a través de diferents professionals es treballarà amb la màxima professionalitat i confidència, sempre tenint en compte l’interès superior del menor.
7. *Finançament*

Aquest conveni no implica cap obligació econòmica per a les parts.

*3. Vigència*

La vigència del present conveni serà des de la data de la signatura fins el dia \_\_\_\_\_*(màxim 4 anys)*\_\_\_\_\_\_\_\_\_\_\_\_\_\_\_\_\_.

*4. Causes de resolució*

Són causes de resolució anticipada del Conveni, a més de la voluntat de les parts manifestada amb una antelació d’un mes, l’incompliment de qualsevol de les seves clàusules. En cas de resolució, les parts resten obligades al compliment de les actuacions que ja s’hagin iniciat.

*5. Comissió de seguiment*

Es constituirà una Comissió de Seguiment per un membre designat per cada administració participant. Aquesta comissió es constituirà a petició d'una de les parts i es convocarà una vegada finalitzades les actuacions. Aquest mecanisme resoldrà els problemes d'interpretació i compliment que puguin plantejar-se.

*6. Normativa aplicable*

És d’aplicació a aquest conveni la Llei 40/2015, d’1 d’octubre, de règim jurídic del sector públic, la Llei 7/1985, de 2 d’abril, de bases de règim local i la Llei 20/2006, de 15 de desembre, municipal i de règim local de les Illes Balears.

Queda exclòs de l’àmbit d’aplicació del Reial decret legislatiu 3/2011, de 14 de novembre, pel qual s’aprova el Text refós de la Llei de contractes del sector públic, en virtut del que estableix l’article 4.1 *c.*

*7. Resolució de conflictes*

Les parts es comprometen a resoldre de mutu acord els problemes d’interpretació, compliment o qualsevol altre que es pugui plantejar respecte d’aquest conveni.

Atesa la naturalesa juridicoadministrativa del conveni, les qüestions litigioses que se’n puguin derivar s’han de sotmetre a la jurisdicció contenciosa administrativa.

Com a prova de conformitat, signam aquest conveni en dos exemplars.

Esporles, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Per part de l’Ajuntament de\_\_\_\_\_\_\_\_\_\_ Per part de l’Ajuntament de\_\_\_\_\_\_\_\_\_\_\_

SEGON. Notificar i emplaçar a l’Ajuntament de Banyalbufar, a l'efecte de que es ferm el Conveni abans referenciat.

Respecte a aquest punt el Sr. Bordoy comenta que encara que el seu grup voti a favor de la signatura del conveni, una vegada llegit, creu que el text del conveni no respon a la necessitat de comunicació entre els dos municipis en matèria de Policia Tutor.

La Sra. Ramon li explica que el text del conveni és una proposta de l’ISPIB però només és l’inici d’una regulació de la relació amb l’Ajuntament de Banyalbufar i com a batlessa és compromet a seguir fent feina per aconseguir un major i millor marc legal que reguli la relació entre els dos municipis.

Sotmesa a votació la proposta fou aprovada per unanimitat dels assistents

**6.- DECLARACIÓ INSTITUCIONAL EN DEFENSA DEL SERVEI PÚBLIC DE CORREUS.-** La batlessa, Maria Ramon Salas, dona lectura a la següent:

DECLARACIÓ INSTITUCIONAL EN DEFENSA DEL SERVEI PÚBLIC DE CORREUS

EXPOSICIÓ DE MOTIUS

En un context com l'actual, el servei postal prestat per Correos té un indubtable paper per contribuir a la cohesió social, territorial i econòmica de país, tant a nivell estatal, com autonòmic i especialment en l'àmbit municipal, recorrent i atenent diàriament totes les localitats i municipis de l'Estat, garantint la prestació d'un servei públic a la ciutadania, empreses i administracions en la totalitat dels nuclis de població, al marge de la seva rendibilitat econòmica.

Les dades ho posen en valor: més de 8.000 municipis atesos, 16 milions de llars, 3,2 milions d'empreses (més del 99% són Pimes) i un total de 7.100 punts d'atenció en l'àmbit rural (carters/es rurals i oficines) i més de 100.000 quilòmetres diaris.

Els serveis postals, declarats durant l'estat d'alarma com a serveis essencials i reconeguts com un element de vertebració i cohesió territorial, són un valor arrelat en la vida social dels municipis des de la prestació d'un servei públic, contribuint al desenvolupament econòmic dels mateixos, facilitant i donant accessibilitat al dret de ciutadans/es, comerços, empreses i administracions a disposar d'un servei postal a preu assequible i de qualitat. Però amb les actuals polítiques estratègiques i de gestió de la Direcció de Correus aquest dret s'està limitant.

Concretament a la localitat d’Esporles, l'empresa SAE Correos y Telégrafos S.A., S.M.E. va decidir al seu dia, suprimir 1 lloc de feina de repartiment i 1 d’Atenció al Client.

Així mateix, hem tingut coneixement que l'empresa pública està duent a terme una retallada en la contractació que està deixant sense cobrir l'ocupació estructural així com els permisos i qualsevol tipus d'absència de treballador, de manera que la població ha tingut dies sense servei.

Cal recordar que en el seu dia Esporles tenia Unitat de Repartiment pròpia (Carteria), i que per pura logística mal entesa es varen traslladar als membres de les mateixes a la Unitat de Repartiment de la població veïnal de Palmanyola, a més de 10 quilòmetres de distancia, amb risc i pèrdua de temps durant l'horari de treball.

A conseqüència d'aquestes decisions, amb tota seguretat, els serveis de distribució postal prestats fins ara al municipi d’Esporles està baixant la seva qualitat dràsticament, amb el consegüent perjudici per als ciutadans/es i empresaris/es de la nostra localitat.

Igualment manifestem que aquestes decisions s'estan adoptant sense que, prèviament, s'hagi consultat o informat per via alguna a l'Administració Local d'aquest municipi, de manera que desconeixem els motius pels quals s'han anat adoptant, i a més no se li ha donat ocasió de poder ser escoltada tot i afectar directament els interessos dels ciutadans/es als que legítimament representem.

L'actual Llei Postal i altres normes dependents reconeixen sense cap mena de dubte que:

* Tots els/les usuaris remitents o destinataris d'enviaments postals tenen dret a un servei postal universal de qualitat prestat de forma permanent, en tot el territori nacional i a preus assequibles, al menys cinc dies a la setmana, d'acord amb la normativa europea i nacional d'aplicació.
* L'abast i la prestació efectiva del servei postal universal han de respondre als principis de cohesió social i territorial, no discriminació per raó de qualsevol circumstància o condició personal, social o geogràfica, continuïtat, eficàcia i eficiència en el servei, i haurà d'adequar permanentment a les condicions tècniques, econòmiques, socials i territorials i a les necessitats dels usuaris, en particular en matèria de densitat de punts d'accés i d'accessibilitat als mateixos, sense detriment de la seva qualitat.

Per l'exposat, el Ple de l'Ajuntament d’Esporles, a través d'aquesta MOCIÓ, REQUEREIX a:

• La SAE CORREOS Y TELEGRAFOS, S.M.E.

• A la SOCIETAT ESTATAL DE PARTICIPACIONES INDUSTRIALES (SEPI)

• Al MINISTERI D’HISENDA

• Al MINISTERI DE TRANSPORTS, MOVILITAT I AGENDA URBANA

• Al GOVERN DE LA NACIÓ

perquè adoptin les següents mesures, que entenem necessàries per a garantir la prestació dels serveis postals i la seva permanència en aquest municipi d’Esporles:

1ª.- Afrontar diligentment la cobertura dels llocs estructurals suprimits a la Unitat de Repartiment d’Esporles necessaris per oferir un servei de qualitat a la ciutadania.

2ª.- Mantenir la qualitat de les condicions laborals, garantint una plantilla amb prou treballadors i treballadores que permeti les corresponents substitucions per malaltia, permisos o vacances.

3ª.- Garantia dels compromisos de finançament que permetin a la nostra localitat, complint els paràmetres de qualitat determinats per llei, el correcte exercici de la prestació dels serveis postals, i assegurant que tots els ciutadans/es rebin el repartiment de correspondència a 5 dies a la setmana com mandat a la Directiva postal europea.

Es donarà trasllat d'aquest acord al Govern de la Nació i a tots els Grups Parlamentaris del Congres de los Diputats, a la Societat Estatal Correus y Telègrafs, a la Societat Estatal de Participacions Industrials (SEPI), al Ministeri de Transports, Mobilitat y Agenda Urbana i al Ministeri d’Hisenda.

**7.- DECLARACIÓ INSTITUCIONAL DE RECOLÇAMENT A LA “MARCHA POR LA LIBERTAT DEL PUEBLO SAHARAUI”.-**

**Declaración Institucional de apoyo a la**

**“Marcha por la libertad del Pueblo Saharaui”**

A raíz del estallido de la guerra provocada por la ruptura del alto al fuego por parte de Marruecos el pasado 13 de noviembre de 2020 en la brecha ilegal de Guerguerat, se ha constituido la Plataforma Unida por la Liberación del Sahara Occidental (PULSO). Un nuevo espacio de coordinación donde participan organizaciones, asociaciones y simpatizantes prosaharauis de todo el Estado que llevan años trabajando por esta causa.

Desde l’Associació d’Amics del Poble Sahrauí de les Illes Balears Baleares (AAPSIB) nos unimos para reivindicar y dar visibilidad a la lucha del Pueblo Saharaui y, de esta forma, concienciar a los diferentes grupos políticos y, sobre todo, a la ciudadanía, de la situación de emergencia que vive esta población formando parte de la “Marcha por la Libertad del Pueblo Saharaui" que partirá estructurada en columnas, a finales de mayo, desde varios puntos del Estado para confluir en Madrid el día 18 de junio de 2021.

Hay que recordar que el Sáhara Occidental, antigua provincia española, lleva más de 45 años entre el exilio, la represión y ocupación, sin que se le haya dado una solución de conformidad con el Derecho Internacional. España, como potencia administradora, tiene la obligación, no solo de proteger a sus ciudadanos, sino de facilitar el desarrollo de un referéndum de autodeterminación para que el territorio deje de ser la última Colonia de África.

Ante la actual situación de guerra y ante el silencio del gobierno español, con la complicidad de la ONU, el manifiesto de la “Marcha por la Libertad del Pueblo Saharaui" condena esta nueva agresión perpetrada por el ejército marroquí contra la población saharaui y solicita al Gobierno Español que cumpla con sus obligaciones como potencia administradora del territorio saharaui pendiente de descolonización y, a su vez, exige el cese inmediato de la venta y donaciones de armas al Ejército Marroquí y la intervención de observadores internacionales de Derechos Humanos, del Comité Internacional de la Cruz Roja y de la Oficina del Alto Comisionado para los Derechos Humanos de la ONU para garantizar los derechos fundamentales de la población saharaui.

No puede pasarse por alto la situación de los presos políticos saharauis, muchos de los cuales están condenados injustamente a penas de entre 10 y 30 años e incluso a cadena perpetua y tampoco el papel de muchas empresas españolas que con su actividad mantienen el expolio del Sáhara Occidental, no solo por contravenir el Derecho Internacional, sino porque el único dueño legítimo de esos recursos y su representante legal es la población saharaui, cuyos derechos fundamentales están siendo atropellados.

**Desde l’Associació d’Amics del Poble Sahrauí de les Illes Balears y ante la imposibilidad de unirnos a la Marcha,** hemos organizado una acción simbólica de apoyo el sábado 19 de junio en el Castillo de Bellver. La acción programada consiste en una caminata (600m) o carrera (5km) que se iniciará a las 11h en la entrada de abajo del Castillo y culminará a las 12h en la explanada de la capilla con la lectura de un manifiesto y el acto de clausura.

Por todo ello, l’Ajuntament d’Esporles muestra su apoyo a la “Marcha por la libertad del Pueblo Saharaui” para reivindicar y dar visibilidad a la lucha de este pueblo hermano y concienciar a la ciudadanía de la situación de emergencia que vive su población.

Rogamos enviar la adhesión a esta declaración a [secretariadomarcha@gmail.com](mailto:secretariadomarcha@gmail.com) y a [aapsib1@gmail.com](mailto:aapsib1@gmail.com).

**8.- MOCIÓ DE L’ORGULL LGTBI.-**

El Dia Internacional de l’Orgull LGTBI+ (Lèsbic, Gai, Trans -Transexual i Transegènere-, Bisexual, Intersexual i tota la resta de minories sexuals) commemora els fets del 28 de juny de 1969 a la ciutat de Nova York, la coneguda revolta de Stonewall, on es va denunciar públicament per primera vegada la vulneració de drets i la repressió social que patia la comunitat LGTBI+. Aquells disturbis i manifestacions als carrers de la ciutat van propiciar que s’escollís aquest dia per commemorar, reivindicar i reconèixer la igualtat i la dignitat del col·lectiu.

Després de més de mig segle d’aquella fita que va marcar la direcció de la història, tot i els avenços quant a la igualtat formal de la diversitat sexual i de gènere en alguns països del món, els drets reals i les garanties per cobrir les necessitats específiques del col·lectiu LGTBI+ no estan encara assegurades, ni tampoc sembla que s’hagin arrelat a la consciència de la majoria social.

Les Illes Balears som pioneres en el desenvolupament de normativa pròpia dins de les nostres competències, per a garantir els drets de les persones LGTBI+. Per això, la Llei 8/2016, de 30 de maig, per garantir els drets de lesbianes, gais, trans, bisexuals i intersexuals i per erradicar la LGTBIfòbia, ja inclou els drets de les persones trans i per això, per exemple, ja especifica que “les persones transsexuals siguin tractades i anomenades d’acord amb el nom del gènere amb què s’identifiquen, encara que siguin menors d’edat, especialment en els àmbits educatiu, universitari i sanitari.”

Les persones LGTBI+ també s’han vist afectades per la situació excepcional provocada per la pandèmia de la COVID-19; el confinament ha fet aflorar situacions de rebuig intrafamiliar, d’increment d’angoixa i de soledat entre d’altres. No es pot deixar de banda que en moments de crisi, malauradament, les persones del col·lectiu es situen en un punt de partida inequitatiu.

Així, en una situació com l’actual, és més important que mai vetllar per l’equitat social i pel respecte a la diversitat sexual i de gènere per corregir discriminacions derivades de la lògica heteropatriarcal. Perquè volem que el col·lectiu LGTBI+ visqui lliure de LGTBIfòbies i gaudeixi avui i sempre de la seva dignitat humana i de la llibertat per estimar, sentir i expressar-se com desitgin. No només al nostre país, sinó que també necessitem del seu avenç en tot el món.

Malgrat que la legislació en l’àmbit internacional ha avançat en el reconeixement de drets, 76 estats del món encara prohibeixen, persegueixen i penalitzen les persones LGTBI+, i en alguns casos amb la pena de mort. La pressió, les amenaces i l’assetjament que pateix el col·lectiu ens obliga a reivindicar i a apel·lar als drets humans cada vegada més.

La legislació avança i la societat també, però segueix havent intolerància contra aquelles persones que fan de l’amor i la diversitat una bandera. Se segueix odiant, discriminant, matant i fins i tot normalitzant que hi hagi persones que es llevin la vida per la seva orientació sexual i identitat de gènere. Lamentem tota discriminació que es pateix fins al punt de perdre la vida i denunciem tota discriminació, així com els discursos i els delictes d’odi per LGTBIfòbia, ja que estan creixent i representen una amenaça pels drets fonamentals.

Per això, des de PAS-MÉS per Esporles pensam que hem de continuar dissenyant polítiques per la diversitat sexual i de gènere amb l'objectiu de transformar els drets formals del col·lectiu en realitats viscudes, visibles i acceptades socialment, apropant-nos a les seves potencialitats i les seves necessitats, en pro de millorar les seves condicions de vida. Perquè assolir i integrar la diversitat sexual i de gènere en la població, és sinònim d’obertura i progrés per a tota la societat, ja que els valors de la igualtat i l’equitat social són un indicador de salut en les societats democràtiques.

Des de PAS-MÉS per Esporles volem instar a l’Ajuntament d’Esporles a seguir avançant de la mà dels col·lectius que treballen per la igualtat i els drets per a assolir un municipi lliure i divers, respectuós i obert davant de la diversitat de les persones, maneres de ser, viure i estimar, i apostem per unes administracions públiques fortes i unides cap a la integració dels valors de la igualtat i la no discriminació.

Aquest 28 de juny i cada dia, aquesta institució es referma un cop més en el seu suport a la diversitat sexual i de gènere, des del vessant del seu orgull de ser i de mostrar-se al món tal com són.

Enguany, volem fer especial menció a la Llei trans que s’ha d’aprovar a l’Estat espanyol i pensam que és de vital importància poder garantir la despatologització i el dret d'autodeterminació de la identitat de gènere com promouen l’OMS i el marc estratègic de les institucions europees.

Per això, des de PAS-MÉS per Esporles sol·licitam que l’Ajuntament d’Esporles adopti les següents mesures:

1. Expressar el ferm compromís de l’Ajuntament d’Esporles amb les persones LGTBI+, i manifestar la voluntat de seguir donant suport i visibilitat a la comunitat LGTBI+, i fer d’Esporles un municipi divers i compromès amb la no discriminació.
2. Condemnar energèticament qualsevol exercici de discriminació i atac contra les persones LGTBI+ i els seus drets fonamentals, incloent-hi la incitació a l’odi i la LGTBIfòbia, així com a prendre mesures concretes per a posar-hi fi just davant el repunt dels discursos d’odi per part d’entitats, partits polítics i col·lectius varis.
3. Donar suport a totes les accions que tinguin per finalitat la promoció de la igualtat, especialment les dirigides a lluitar contra els estereotips i millorar l'acceptació social de les persones LGTBI+.
4. Reconèixer el treball i la dedicació d'entitats com Ben Amics que des de fa més de 25 anys fan feina pels drets de les persones LGTBI+ amb el servei d'atenció i formació als centres educatius i col·laborant amb les administracions públiques per a continuar implementant polítiques dirigides a la diversitat.
5. Treballar dins de les seves competències i de forma transversal entre àrees municipals, d’acord amb el que regula la Llei 8/2016 per garantir els drets de lesbianes, gais, trans, bisexuals i intersexuals, i per erradicar la LGTBIfòbia a les Illes Balears.
6. Instar l’Estat espanyol a aprovar, en el menor temps possible, un paquet legislatiu que reguli el reconeixement dels drets de les persones LGTBI+, on s’incloguin mesures per a l'erradicació de la LGTBIfòbia, així com la despatologització i el dret d'autodeterminació de la identitat de gènere, com promouen l’OMS i el marc estratègic de les institucions europees.

El Sr. Bordoy dona l’enhorabona a la Sra. López per la seva exposició de la moció i comenta que està totalment a favor atès que si la societat rebutja una part de la societat es perd part del potencial. A més, comenta, que un paquet legislatiu és molt necessari però no és pot realitzar amb presses.

Sotmesa a votació, la moció és aprovada per majoria absoluta.

**9. DECLARACIÓ INSTITUCIONAL URGENT AMB MOTIU DEL DIA EUROPEU DE LES LLENGÜES**

Una vegada aprovada la urgència i estant els dos grups a favor es llegeix la següent declaració institucional:

**Declaració institucional amb motiu del Dia Europeu de les Llengües**

Mitjançant aquesta declaració institucional, l’Ajuntament d’Esporles se suma a la celebració del Dia Europeu de les Llengües, que es commemora el dia 26 de setembre, i es compromet amb la promoció i la conservació de la llengua catalana, un patrimoni lingüístic que vol compartir amb la resta de ciutadans europeus, i amb el respecte a la diversitat lingüística, d’acord amb la Carta Europea de les Llengües Regionals o Minoritàries i la Carta de Drets Fonamentals de la Unió Europea.

Aquesta efemèride va néixer l’any 2001 de la mà del Consell d’Europa i la Unió Europea amb la intenció de fomentar la diversitat lingüística, l’aprenentatge de llengües i, en definitiva, l’entesa intercultural entre els milions de ciutadans europeus. Enguany, per tant, fa vint anys d’aquest compromís per la defensa del tarannà lingüístic i cultural divers d’Europa, un territori amb més d’una setantena de llengües.

Les llengües representen l’essència de les diferents cultures i, a la vegada, són el principal canal de comunicació. Per tant, preservar una llengua és protegir una manera de mirar, de comprendre i interpretar el món.

En aquest sentit, la llengua catalana, com a pròpia del territori, és la contribució de les Illes Balears, juntament amb la resta de territoris on es parla, a la diversitat lingüística i cultural europea. Amb deu milions de parlants aproximadament, és la llengua sense estat més parlada a la Unió Europea i, de fet, té més parlants que algunes llengües amb estat.

Per tot això, l’Ajuntament d’Esporles se suma a aquesta commemoració i es compromet a:

1. Donar visibilitat a la celebració del Dia Europeu de les Llengües penjant la banderola commemorativa d’aquesta efemèride del 20 al 26 de setembre de 2021 a la seu de l’Ajuntament o a edificis municipals o monuments que tenguin un lloc rellevant dins el municipi.
2. Impulsar la participació dels ciutadans en esdeveniments que valorin la diversitat lingüística i la importància d’aprendre idiomes com a eina per a la recerca de la pau i la convivència entre els pobles.
3. Convidar tots els ciutadans d’Esporles a celebrar la pluralitat lingüística i cultural d’Europa i a prendre consciència del valor d’una llengua per al poble que la té com a pròpia.

**10.-DECRETS DE BATLIA.-** La secretària, dóna compte dels decrets de Batlia haguts des de l’últim Ple del núm. 361 al 501/2021.

**11.- CORRESPONDÈNCIA I DISPOSICIONS OFICIALS.-** A l’apartat de correspondència, es dóna compte de la correspondència haguda des de l’últim ple. Així com es donen a conèixer les disposicions oficials més rellevants hagudes des de l’últim ple.

**12.- PRECS I PREGUNTES.-** No se’n fan

Un cop examinats els punts assenyalats a l’ordre del dia, essent les devuit hores i cinquanta minuts la Sra. batlessa aixecà la sessió, i per fer-hi constar el que s’hi ha tractat, jo la secretària en donc fe, i amb el seu Vist-i-plau estenc la present Acta al lloc i la data assenyalats a l’encapçalament.

La secretària Vist i plau

La batlessa